**Angelica noastră istorie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fără hormonul în cauză

nici nu se pune problema

fericirii poporului român

Desigur

din motive pur subiective

starea respectivă

se reportează

popoarelor limitrofe

pentru o dată necunoscută

Că doar nu degeaba

suntem noi

generoși până în măduva

oaselor

Și avem atâtea băi termale

pentru alții

Noi ne facem că existăm

doar prin muncă

Restu-i viitor de aur

Aurul strămoșilor noștri

dacii cei angelici

Costel Zăgan, EREZII DE-O CLIPĂ II